Днес, 23 август, в Европа се отбелязва Деня в памет на жертвите на националсоциалистическия, комунистическия и други тоталитарни режими.

На този ден преди 75 години Германия и СССР сключват договор за ненападение, известен като Пакта Молотов-Рибентроп. Към договора е приет и секретен протокол, в който са определени „сфери на влияние” и окупационни зони. На практика пактът между Хитлер и Сталин подготвя Втората световна война.

Трудно е да се посочат точни данни за жертвите на тоталитарните режими в света, но съществуват приблизителни цифри, които не се нуждаят от коментар. Сайтът desebg.com ги припомня.

Според данните, публикувани в бестселъра „Черната книга на комунизма”, дала най-подробната картина на престъпленията на комунистическите режими в световен мащаб, статистиката на жертвите има следните изражения:

Китай – 65 милиона убити души;

– 65 милиона убити души; СССР – 20 милиона убити;

– 20 милиона убити; Северна Корея – 2 милион убити;

– 2 милион убити; Камбоджа – 2 милиона убити;

– 2 милиона убити; Виетнам – 1 милиона убити;

– 1 милиона убити; Източна Европа – 1 милион убити;

– 1 милион убити; Латинска Америка – 150 хиляди убити;

– 150 хиляди убити; Африка – 1 милион и 700 хиляди убити;

– 1 милион и 700 хиляди убити; Афганистан – 1 милион и 500 хиляди убити.

Международно комунистическо движение и комунистически партии, които не са на власт – десетки хиляди убити.

Общата цифра доближава 100 милиона убити души.

Черната класация на тоталитарните режими отрежда първите три места на Мао Дзъдун, Йосиф Сталин и Адолф Хитлер с избитите по време на тяхното управление милиони хора.



Жертвите в България

В България няма точна статистика на жертвите на комунистическия терор. Повечето изследователи и историци приемат, че през първите няколко месеца след 9 септември са избити без съд около 30 000 души. През февруари 1991 г. министърът на вътрешните работи Христо Данов обявява пред Народното събрание цифрата от 25 000 убити и безследно изчезнали.

Мащабите на комунистическите репресии се илюстрират най-добре при паралел с броя на жертвите в периода 1923-1944 г. Според проучване, извършено от избраното през 1945 г. Народно събрание, жертвите са 5632 души – убити, екзекутирани, починали в затворите или вследствие на престоя им там.

Между 1941-1944 г. 357 души (не само участници в съпротивата) са осъдени на смърт и екзекутирани. Изследвания на броя на жертвите до 9 септември 1944 г. са правени и от Музея на революционното движение в България, създаден и ръководен от БКП.

Вижте интервю с президента Желю Желев, който прави паралел между жертвите на нацизма и комунизма – тук.

Прочетете повече за Пакта Молотов-Рибентроп – тук.